трябва да се обработват заявките за частични прехвърляния;
 и)подробното съдържание на обявяването на отказ и изискваната документация, за да се удостовери съгласието на трето лице;
 й)подробното съдържание на правилата за използване на колективната марка на ЕС и правилата за използване на сертификатната марка на ЕС;
 к)максималните тарифи за разноските, реално направени за нуждите на производството;
 л)някои подробности относно публикуването в Бюлетина на марките на Европейския съюз и в Официалния вестник на Службата;
 м)подробните правила за начина, по който Службата и органите на държавите членки трябва да си обменят информация и да отварят досиета за проверка;
 н)подробната информация, която трябва да се съдържа в молбите за преобразуване и да се посочва при публикуването на тези молби;
 о)степента, до която удостоверителните документи, които се използват в писмените производства пред Службата, могат да се представят на всеки един от официалните езици на Съюза, необходимостта от осигуряване на превод и необходимите стандарти за преводите;
 п)решенията, които следва да се вземат от един-единствен член на отдела по споровете или на отдела по отмяна;
 р)по отношение на международната регистрация на марки:
 i)формуляра, който да се използва за подаване на международна заявка;
 ii)фактите и решенията за обявяване на недействителност, които трябва да се нотифицират на Международното бюро, както и подходящия момент за такава нотификация;
 iii)подробните изисквания по отношение на молбите за териториално разширяване след международната регистрация;
 iv)подробното съдържание на претенцията за предходност за международна регистрация и подробностите относно информацията, която следва да се нотифицира на Международното бюро;
 v)подробното съдържание на нотификацията за служебен временен отказ на защита, която трябва да се изпрати на Международното бюро;
 vi)подробното съдържание на актовете за окончателно предоставяне на защита или за отказ на защита;
 vii)подробното съдържание на нотификацията за обявяване на недействителност;
 viii)подробното съдържание на молбите за преобразуване на международна регистрация и на публикацията на тези молби;
 ix)подробното съдържание на молбата за преобразуване.
 Дял II
 Процедура за подаване на заявка
 Член 2
 Съдържание на заявката
 1.Заявката за марка на ЕС съдържа:
 а)искане за регистрация на марката като марка на ЕС;
 б)името и адреса на заявителя и държавата, в която се намира неговият постоянният адрес, седалище или предприятие. Физическите лица се посочват с тяхното фамилно и собствено име или имена. Юридическите лица, както и органите, попадащи в обхвата на член 3 от Регламент (EО) No 207/2009, се посочват с официалното им наименование и с уточняване на правната им форма, която може да бъде съкратена по общоприет начин. Националният идентификационен номер на дружеството също може да се посочи, ако е наличен. Службата може да изиска от заявителя да посочи телефонни номера или данни за връзка по електронен път съгласно определеното от изпълнителния директор. По принцип за всеки заявител се посочва само един адрес. В случай че са посочени няколко адреса, се взима под внимание единствено адресът, поставен на първо място, освен ако заявителят е посочил един от тези адреси като адрес за кореспонденция. Когато Службата вече е предоставила идентификационен номер, достатъчно е заявителят да посочи този номер и името на заявителя;
 в)списък на стоките или услугите, за които се отнася заявката за регистрация на